PR9 ทรงตัว! เปิดตลาดวันแรกเหนือจองเกือบ 3% แตะ 11.90 บาท วอลุ่ม 525.88 ลบ.
PR9 ทรงตัว! เปิดตลาดวันแรกเหนือจองเกือบ 3% แตะ 11.90 บาท โดยเปิดที่ 11.60 บ. จาก IPO 11.60 บาท ล่าสุด ณ เวลา 10.02 น. ราคาอยู่ที่ 11.90 บาท ปรับตัวเพิ่มขึ้น 0.30 บาท หรือ 2.59% สูงสุดที่ระดับ 12 บาท ต่ำสุดที่ระดับ 11.60 บาท ด้วยมูลค่าการซื้อขาย 525.88 ล้านบาท
30 ต.ค. 2561

ผู้สื่อข่าวรายงานว่า ราคาหุ้น บริษัท โรงพยาบาลพระรามเก้า จำกัด (มหาชน) หรือ PR9 ณ เวลา 10.02 น. ราคาอยู่ที่ 11.90 บาท ปรับตัวเพิ่มขึ้น 0.30 บาท หรือ 2.59% สูงสุดที่ระดับ 12 บาท ต่ำสุดที่ระดับ 11.60 บาท ด้วยมูลค่าการซื้อขาย 525.88 ล้านบาท
ทั้งนี้ PR9 เข้าซื้อขายในวันนี้ (30 ต.ค.61) เป็นวันแรก โดย IPO ที่ 11.60 บาท โดยมีบล.ภัทร เป็นที่ปรึกษาทางการเงินและผู้จัดการการจัดจำหน่ายและรับประกันการจำหน่าย
อนึ่ง PR9 ประกอบธุรกิจโรงพยาบาลเอกชน ภายใต้ชื่อ “โรงพยาบาลพระรามเก้า” ขนาด 166 เตียงจดทะเบียน ให้บริการลูกค้าเงินสด ลูกค้าคู่สัญญา และลูกค้าต่างชาติ บนถนนพระราม 9 เขตศูนย์กลางทางธุรกิจแห่งใหม่ของกรุงเทพฯ ผ่านการรับรองมาตรฐานสถานพยาบาลระดับนานาชาติจากองค์กร  JCI